**Intézményi eljárásrend igazolt covid fertőzött tanuló esetén**

Az Oktatási Hivalal honlapján megjelent tájékoztatása szerint a covid fertőzéssel kapcsolatos eljárásrend az alábbiak szerint módosul:

Igazolt COVID-19 fertőzés esetén a fertőzöttel szoros kapcsolatba került, COVID-19 fertőzésre gyanús tüneteket nem mutató személy látogathatja a köznevelési intézményt. Az igazolt fertőzöttel történt szoros kontaktus időpontjától számított 5 napig köteles a szájat és az orrot eltakaró maszkot viselni, függetlenül attól, hogy kaptak-e oltást, vagy sem. Karanténba csak annak kell mennie, akinek pozitív a tesztje. Ebben az esetben pedig hét nap után térhet vissza az iskolába, ekkortól már gyógyultnak számít. Az elkülönítés időtartama lerövidíthető, amennyiben a fertőzött az elkülönítés 4. napján láztalan, légúti tünetei megszűntek, akkor a tünetek kezdetétől számított 5. napon antigén gyorstesztet végeztethet, és annak negatív eredménye esetén az elkülönítés feloldható.

A fentiek értelmében az igazolt covid fertőzött tanuló osztályában lévő diákok, illetve azok a pedagógusok, akik a fertőzött tanulót a betegsége előtti utolsó tanítási napján tanították, a fertőzött tanuló utolsó iskolában töltött napját követő 5 napon kötelesek a teljes tanítási idő alatt, az intézmény egész területén maszkot hordani.

Kérem, hogy minden tanulónál és pedagógusnál legyen maszk, hogy egy fertőzés miatt elrendelt kötelező maszkhasználat esetén az előírásoknak megfelelően tudjanak cselekedni. A maszkviseletre nem kötelezett személyek közül saját elhatározásból továbbra is bárki hordhatja intézményünkben a maszkot.

Veresegyház, 2022. szeptember 17.

 Tamás Katalin

 intézményvezető